నరనారాయణ సేతు వంతెన

చరిత్ర ఈ వంతెన బ్రహ్మపుత్ర నదిపై నిర్మించారు. దీన్ని రోడ్డు, రైలు మార్గాలు రెండింటి కోసం నిర్మించారు. బ్రహ్మపుత్రా నదిపై నిర్మించిన మూడవ వంతెన ఇది. ఈ వంతెన అస్సాంలోని బొంగైగావ్ జిల్లా లోని జోగిఘోపాను, గోల్‌పారా జిల్లా లోని పంచరత్నల కలుపుతుంది. కోచ్‌ వంశానికి చెందిన 16 వ శతాబ్దపు రాజు నర నారాయణ్‌ పేరుమీదుగా ఈ వంతెనకు నరనారాయణ సేతు అని పేరు పెట్టారు. దీని నిర్మాణం 1989 లో మొదలైంది. 1998 ఏప్రిల్‌ 15 న అప్పటి భారత ప్రధాని అటల్‌ బిహారీ వాజపేయి ప్రారంభించాడు. డబుల్‌ డెక్‌ మోడల్‌లో నిర్మించిన ఈ వంతెన నిర్మాణానికి సుమారు రూ. 301 కోట్ల రూపాయలు ఖర్చయింది. ఈ ట్రస్ రకం వంతెన పొడవు 2.284 కిలోమీటర్లు. దీన్ని ది బ్రెయిత్‌వైట్ బర్న్ & జెస్సోప్ కన్‌స్ట్రక్షన్ కంపెనీ లిమిటెడ్ సంస్థ నిర్మించింది. 125 మీటర్ల పొడవుండే ప్రధాన స్పాన్లతో దీన్ని నిర్మించారు. మూలాలు